
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


23 Μαρτίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 1060 


ΑΠΟΦΑΣΕΙΣ 

Αριθμ. απόφ. 609/27-2-2018 

Έγκριση του Κανονισμού Διδακτορικών Σπου¬ 
δών του Τμήματος Γαλλικής Γλώσσας και Φιλο¬ 
λογίας του Εθνικού και Καποδιστριακού Πανεπι¬ 
στημίου Αθηνών. 

Η ΣΥΓΚΛΗΤΟΣ ΤΟΥ ΕΘΝΙΚΟΥ ΚΑΙ 
ΚΑΠΟΔΙΣΤΡΙΑΚΟΥ ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

1. τις διατάξεις του άρθρου 45 του ν. 4485/2017 «Ορ¬ 
γάνωση και Λειτουργία της ανώτατης εκπαίδευσης, ρυθ¬ 
μίσεις για την έρευνα και άλλες διατάξεις» (ΦΕΚΑ' 114), 

2. την αριθμ. 163204/Ζ1/29-9-2017 Εγκύκλιο του 
Υπουργείου Παιδείας, Έρευνας και Θρησκευμάτων, 

3. την παρ. 3ε, του άρθρου 9, του ν. 3685/2008 «Θεσμι¬ 
κό πλαίσιο για τις μεταπτυχιακές σπουδές» (ΦΕΚΑ' 148), 

4. τις διατάξεις του ν. 4009/2011 «Δομή, λειτουργία, δια¬ 
σφάλιση της ποιότητας των σπουδών και διεθνοποίηση 
των ανωτάτων εκπαιδευτικών ιδρυμάτων (ΦΕΚ ΑΊ95), 
όπως τροποποιήθηκαν και ισχύουν, 

5. τις διατάξεις του ν. 4386/2016 «Ρυθμίσεις για την 
έρευνα και άλλες διατάξεις» (ΦΕΚ Α' 83), όπως τροπο¬ 
ποιήθηκαν και ισχύουν, 

6. το π.δ. 85/31-5-2013 (ΦΕΚ Α' 124) «Ίδρυση, μετο- 
νομασία, ανασυγκρότηση Σχολών και ίδρυση Τμήματος 
στο Εθνικό και Καποδιστριακό Πανεπιστήμιο Αθηνών», 

8. την απόφαση της Συγκλήτου του Ε.Κ.Π.Α. (9η συνε¬ 
δρία, 29-1-2018), 

9. το απόσπασμα πρακτικών της Συνέλευσης του Τμή¬ 
ματος Γαλλικής Γλώσσας και Φιλολογίας του Ε.Κ.Π.Α. 
(7η συνεδρία, 15/01/2018), 

10. το γεγονός ότι με την παρούσα δεν προκαλείται 
δαπάνη εις βάρους του κρατικού προϋπολογισμού, απο¬ 
φασίζουμε: 

Την έγκριση του Κανονισμού Διδακτορικών Σπουδών 
του Τμήματος Γαλλικής Γλώσσας και Φιλολογίας του 
Εθνικού και Καποδιστριακού Πανεπιστημίου Αθηνών 
ως ακολούθως: 

Άρθρο 1 
Γενικές αρχές 

Οι Διδακτορικές Σπουδές του Τμήματος Γαλλικής 
Γλώσσας και Φιλολογίας του Εθνικού και Καποδιστρια- 


κού Πανεπιστημίου Αθηνών οργανώνονται και λειτουρ¬ 
γούν σύμφωνα με τις διατάξεις του ν. 4485/2017 και του 
εν γένει θεσμικού πλαισίου όπως κάθε φορά ισχύει. Απο¬ 
σκοπούν στην προαγωγή της πρωτότυπης επιστημονι¬ 
κής έρευνας και οδηγούν στην απόκτηση Διδακτορικού 
Διπλώματος (Δ.Δ.), το οποίο πιστοποιεί την εκπόνηση 
πρωτότυπης επιστημονικής έρευνας και την ουσιαστική 
συνεισφορά του κατόχου του στην εξέλιξη της γνώσης 
στον αντίστοιχο επιστημονικό κλάδο. 

Άρθρο 2 

Δικαίωμα υποβολής αίτησης για εκπόνηση 

διδακτορικής διατριβής 

Δικαίωμα υποβολής αίτησης για εκπόνηση διδακτορι¬ 
κής διατριβής έχει ο κάτοχος Διπλώματος Μεταπτυχια¬ 
κών Σπουδών Α.Ε.Ι. της ημεδαπής ή αναγνωρισμένου ως 
ισότιμου της αλλοδαπής ή ενιαίου και αδιάσπαστου τίτ¬ 
λου σπουδών μεταπτυχιακού επιπέδου του άρθρου 46 
του ν. 4485/2017. 

Σε άκρως εξαιρετικές περιπτώσεις, εφόσον ο υποψή¬ 
φιος διαθέτει τεκμηριωμένα αναγνωρισμένο επιστημονι¬ 
κό, ερευνητικό ή/και συγγραφικό έργο, γίνεται δεκτός, με 
απόφαση τηςΣυνέλευσηςτουΤμήματος, ως υποψήφιος 
διδάκτορας και μη κάτοχος Διπλώματος Μεταπτυχιακών 
Σπουδών (άρθρο 38 του ν. 4485/2017). Στις περιπτώσεις 
αυτές και με αιτιολογημένη απόφαση της, η Συνέλευση 
μπορεί επίσης να ορίσει συγκεκριμένα μαθήματα ή/και 
σεμινάρια του Μεταπτυχιακού Προγράμματος Σπουδών 
του Τμήματος, τα οποία ο υποψήφιος υποχρεούται να 
παρακολουθήσει. Τα μαθήματα αυτά δεν μπορεί να εί¬ 
ναι περισσότερα των 6 (έξι) και ο υποψήφιος πρέπει να 
εξεταστεί επιτυχώς σε αυτά εντός των πρώτων τριών (3) 
εξαμήνων της φοίτησης του στο Π ρόγραμμα Διδακτορι¬ 
κών Σπουδών του Τμήματος. 

Το θέμα της προς εκπόνηση διδακτορικής διατριβής 
πρέπει να έχει άμεση σχέση και συνάφεια με τα γνωστικά 
αντικείμενα που θεραπεύει το Τμήμα Γαλλικής Γλώσσας 
και Φιλολογίας και να ανταποκρίνεται στη φυσιογνω¬ 
μία του και στα ερευνητικά ενδιαφέροντα των μελών 
Δ.Ε.Π. του Τμήματος. Για το ζήτημα αυτό αποφαίνεται 
ο προτεινόμενος επιβλέπων της διατριβής, καθώς και η 
Συνέλευση του Τμήματος. 

Άρθρο 3 

Διαδικασία υποβολής αίτησης για εκπόνηση 

διδακτορικής διατριβής 

1. Υποβολή αίτησης 

Οι ενδιαφερόμενοι μπορούν να υποβάλλουν αίτηση 
στη Γραμματεία του Τμήματος από τη 15η Οκτωβρίου 
έως τη 15η Νοεμβρίου και από την 1 η Απριλίου έως την 
31 η Μάίου κάθε έτους. 

2. Απαιτούμενα δικαιολογητικά 

1. Αίτηση εκπόνησης διδακτορικής διατριβής όπου 
αναγράφονται: 

- προτεινόμενος τίτλος διδακτορικής διατριβής 

- τεκμηριωμένη επιστημονική πρόταση και προσχέδιο 
διδακτορικής διατριβής (έκτασης 15 σελίδων περίπου, 
στο οποίο θα διατυπώνεται το θέμα της έρευνας, το θεω¬ 
ρητικό πλαίσιο, οι στόχοι, οι υποθέσεις ή τα ερωτήματα, 
η μεθοδολογία που θα ακολουθηθεί για τη διερεύνηση 
τους, καθώς και τα προσδοκώμενα αποτελέσματα) 

- προτεινόμενη γλώσσα εκπόνησης της διδακτορικής 
διατριβής (γαλλική ή ελληνική) 

- προτεινόμενος επιβλέπων της διδακτορικής διατρι¬ 
βής (κατόπιν συνεννόησης μαζί του) 

2. Αναλυτικό Βιογραφικό Σημείωμα 

3. Επικυρωμένο αντίγραφο Πτυχίου 

4. Επικυρωμένο αντίγραφο Διπλώματος Μεταπτυχι¬ 
ακών Σπουδών 

5. Αναγνώριση ισοτιμίας του Διπλώματος Μεταπτυ¬ 
χιακών Σπουδών από το Δ.Ο.Α.Τ.Α.Π. (για πτυχιούχους 
Α.Ε.Ι. του εξωτερικού) 

6. Αναλυτική βαθμολογία προπτυχιακών και μεταπτυ¬ 
χιακών μαθημάτων 

7. Αντίγραφο διπλωματικής μεταπτυχιακής εργασίας 
σε ψηφιακή ή/και έντυπη μορφή, εφόσον αυτή έχει εκ¬ 
πονηθεί σε άλλο Τμήμα ή σε άλλο Α.Ε.Ι. 

8. Τεκμηρίωση της άριστης γνώσης της γαλλικής γλώσ¬ 
σας (επίπεδο Γ2) για υποψηφίους που δεν κατέχουν προ¬ 
πτυχιακό ή μεταπτυχιακό τίτλο σπουδών από τμήματα 
Γαλλικής Γλώσσας και Φιλολογίας της ημεδαπής ή της 
αλλοδαπής (εφόσον προτείνουν τη γαλλική ως γλώσσα 
συγγραφής της διατριβής τους) 

9. Τεκμηρίωση της άριστης γνώσης της ελληνικής 
γλώσσας (επίπεδο Γ2) για τους αλλοδαπούς υποψηφίους 
(εφόσον προτείνουν την ελληνική ως γλώσσα συγγρα¬ 
φής της διατριβής τους) 

10. Τεκμηρίωση της γνώσης άλλης γλώσσας (π.χ. αρα¬ 
βικής), σε περίπτωση που το απαιτεί η προτεινόμενη 
διδακτορική έρευνα. 

Άρθρο 4 

Διαδικασία επιλογής υποψήφιων διδακτόρων 

Η Συνέλευση του Τμήματος, αφού λάβει υπόψη τις αι¬ 
τήσεις που έχουν υποβληθεί, τις κατηγοριοποιεί με βάση 
τη συνάφεια του ερευνητικού αντικειμένου και ορίζει μία 
τριμελή επιτροπή ανά κατηγορία αιτήσεων. 

Κάθε τριμελής επιτροπή, που αποτελείται από μέλη 
Δ.Ε.Π. του Τμήματος, εξετάζει τις αντίστοιχες αιτήσεις και 
τα συνυποβαλλόμενα έγγραφα και καλεί τους υποψηφί¬ 
ους σε συνέντευξη. Κατόπιν, υποβάλλει στη Συνέλευση 
του Τμήματος αναλυτικό υπόμνημα στο οποίο αναγρά¬ 


φονται οι λόγοι για τους οποίους κάθε υποψήφιος πρέπει 
ή δεν πρέπει να γίνει δεκτός, καθώς και ο προτεινόμε- 
νος επιβλέπων, εφόσον αυτός δεν έχει προταθεί από τον 
υποψήφιο. 

Η Συνέλευση του Τμήματος, αφού λάβει τη γνώμη του 
προτεινόμενου από την επιτροπή επιβλέποντος, τη συ- 
νεκτιμά με το υπόμνημα της επιτροπής και εγκρίνει ή 
απορρίπτει αιτιολογημένα την αίτηση του υποψηφίου 
(άρθρο 38 του ν. 4485/2017). 

Η Συνέλευση του Τμήματος αναθέτει στον προτεινό- 
μενο επιβλέποντα, σύμφωνα με την παράγραφο 3 του 
άρθρου 38 του ν. 4485/2017, ή ορίζει επιβλέποντα αν 
αυτός δεν έχει προταθεί από τον υποψήφιο, την επίβλε¬ 
ψη της διδακτορικής διατριβής με κριτήριο τη συνάφεια 
του γνωστικού αντικειμένου και ορίζει Τριμελή Συμβου¬ 
λευτική Επιτροπή, με αρμοδιότητα να πλαισιώνει και να 
υποστηρίζει την εκπόνηση και συγγραφή της (άρθρο 39 
του ν. 4485/2017). 

Στην εγκριτική απόφαση ορίζεται και η γλώσσα συγ¬ 
γραφής της διδακτορικής διατριβής (άρθρο 38 του 
ν. 4485/2017). 

Τα ονόματα των υποψήφιων διδακτόρων, των επιβλε- 
πόντων, οι τίτλοι των εκπονούμενων διδακτορικών δια¬ 
τριβών και σύντομη περίληψη αυτών, καθώς και τα μέλη 
των Τριμελών Συμβουλευτικών Επιτροπών αναρτώνται 
από τη Γραμματεία του Τ μήματος στους διαδικτυακούς 
τόπους του Ιδρύματος και του Τμήματος στην ελληνι¬ 
κή, τη γαλλική και την αγγλική γλώσσα (άρθρο 38 του 
ν. 4485/2017). 

Άρθρο 5 

Επίβλεψη διδακτορικής διατριβής 

1. Επιβλέπων διδακτορικής διατριβής 

Δικαίωμα επίβλεψης διδακτορικών διατριβών έχουν 
τα μέλη Δ.Ε.Π. Α' βαθμίδας, Αναπληρωτή και Επίκουρου 
του Εθνικού και Καποδιστριακού Πανεπιστημίου Αθη¬ 
νών ή άλλου Α.Ε.Ι. ή ερευνητές Α', Β' ή Γ' βαθμίδας από 
ερευνητικά κέντρα του άρθρου 13Α του ν. 4310/2014, 
συμπεριλαμβανομένων των ερευνητικών κέντρων της 
Ακαδημίας Αθηνών ή ως διαφορετικά ορίζεται από το 
ισχύον εκάστοτε νομοθετικό πλαίσιο (άρθρο 39 του 
ν. 4485/2017). 

Κάθε επιβλέπων μπορεί να επιβλέπει έως πέντε (5) 
διδακτορικές διατριβές. 

2. Τριμελής Συμβουλευτική Επιτροπή 

Η Τριμελής Συμβουλευτική Επιτροπή έχει αρμοδιότη¬ 
τα να πλαισιώνει και να υποστηρίζει την εκπόνηση και 
συγγραφή της διδακτορικής διατριβής (άρθρο 39, παρ. 2 
του ν. 4485/2017). 

Στην Τριμελή Συμβουλευτική Επιτροπή μετέχουν ως 
μέλη ο επιβλέπων και δύο ακόμη μέλη Δ.Ε.Π. Α' βαθ¬ 
μίδας, Αναπληρωτή και Επίκουρου από το Εθνικό και 
Καποδιστριακό Πανεπιστήμιο Αθηνών ή άλλο Α.Ε.Ι. ή 
καθηγητές αναγνωρισμένων ως ομοταγών ιδρυμάτων 
της αλλοδαπής, οι οποίοι είναι κάτοχοι διδακτορικού 
διπλώματος, ή ερευνητές των βαθμιδών Α', Β' ή Γ' από 
ερευνητικά κέντρα του άρθρου 13Α του ν. 4310/2014, 
συμπεριλαμβανομένων των ερευνητικών κέντρων της 




Τεύχος Β' 1060/23.03.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


11981 


Ακαδημίας Αθηνών ή από αναγνωρισμένα ερευνητικά 
κέντρα της αλλοδαπής και έχουν το ίδιο ή συναφές γνω¬ 
στικό αντικείμενο με την υπό εκπόνηση διδακτορική 
διατριβή. 

ΣτηνΤριμελή Συμβουλευτική Επιτροπή μετέχει τουλά¬ 
χιστον ένα (1) μέλος Δ.Ε.Π. από τις τρεις πρώτες βαθμίδες 
τουΤμήματος Γαλλικής Γλώσσας και Φιλολογίας (άρθρο 
39 του ν. 4485/2017). 

2α. Αντικατάσταση μελώνΤριμελούςΣυμβουλευτικής 
Επιτροπής 

Αν για οποιονδήποτε λόγο ο επιβλέπων εκλείψει ή δια¬ 
πιστωμένα αδυνατεί να επιβλέψει για χρονικό διάστημα 
μεγαλύτερο του ενός (1) έτους, η Συνέλευση τουΤμήμα¬ 
τος, εκτιμώντας τις περιστάσεις, αναθέτει σε άλλο άτομο 
την επίβλεψη, σύμφωνα με όσα ορίζονται στις προηγού¬ 
μενες παραγράφους, είτε με δική της πρωτοβουλία, είτε 
ύστερα από αίτηση του υποψήφιου διδάκτορα και με τη 
σύμφωνη γνώμη του νέου προτεινόμενου επιβλέποντος. 
Διαφορετικά, αναθέτει την επίβλεψη σε ένα από τα άλλα 
δύο (2) μέλη τηςΤριμελούςΣυμβουλευτικής Επιτροπής, 
ακόμη και καθ’ υπέρβαση του μέγιστου αριθμού υποψή¬ 
φιων διδακτόρων που μπορεί να επιβλέπεται από κάθε 
επιβλέποντα, σύμφωνα με όσα ορίζονται στον παρόντα 
Κανονισμό (άρθρο 39 του ν. 4485/2017). 

Σε περίπτωση που ένα από τα άλλα δύο μέλη της 
Τριμελούς Συμβουλευτικής Επιτροπής εκλείψει ή δια¬ 
πιστωμένα αδυνατεί να επικουρήσει την υπό εκπόνηση 
διδακτορική διατριβή για χρονικό διάστημα μεγαλύτερο 
του ενός (1) έτους ή εάν η εξέλιξη της έρευνας κατα¬ 
στήσει απαραίτητη τη συμμετοχή σε αυτή περισσότερο 
εξειδικευμένου καθηγητή ή ερευνητή, ή αν το αιτηθεί ο 
υποψήφιος, η Συνέλευση τουΤμήματος, μετά από αιτιο¬ 
λογημένη έκθεση του επιβλέποντος καθηγητή, δύναται 
να το αντικαταστήσει και αποφασίζει τη νέα σύνθεση 
τηςΤριμελούς Συμβουλευτικής Επιτροπής (άρθρο 39, 
παρ. 3 του ν. 4485/2017). 

2β. Μετακίνηση/συνταξιοδότηση επιβλέποντος 

Αν ο αρχικός επιβλέπων μετακινηθεί σε άλλο Α.Ε.Ι. 
ή Τμήμα Α.Ε.Ι. ή συνταξιοδοτηθεί, συνεχίζει να τελεί 
χρέη επιβλέποντος των διδακτορικών διατριβών που 
έχει αναλάβει και ο τίτλος απονέμεται από το Τμήμα 
Γαλλικής Γλώσσας και Φιλολογίας του Εθνικού και Κα- 
ποδιστριακού Πανεπιστημίου Αθηνών (άρθρο 39 του 
ν. 4485/2017). 

Σε κάθε περίπτωση, τα αφυπηρετήσαντα μέλη της 
Τριμελούς Συμβουλευτικής Επιτροπής συνεχίζουν να 
παρακολουθούν την πρόοδο της διατριβής και, με από¬ 
φαση της Συνέλευσης του Τμήματος, αντικαθίστανται 
από ισάριθμα μέλη μόνον πριν από την κρίση της διδα¬ 
κτορικής διατριβής, προκειμένου να οριστεί η Επταμελής 
Εξεταστική Επιτροπή. 

Άρθρο 6 

Χρονική διάρκεια, δικαιώματα και υποχρεώσεις 
υποψήφιων διδακτόρων 

1. Χρονική διάρκεια 

Η ελάχιστη χρονική διάρκεια για την απόκτηση του 
Διδακτορικού Διπλώματος είναι τρία (3) πλήρη ημερο¬ 
λογιακά έτη από την ημερομηνία ορισμού της Τριμε¬ 


λούς Συμβουλευτικής Επιτροπής (άρθρο 40, παρ. 1 του 
ν. 4485/2017). 

Δίνεται δυνατότητα παράτασης, από ένα (1) έως τρία 
(3) έτη, εφόσον ο υποψήφιος υποβάλει έγκαιρα σχετι¬ 
κή αίτηση στη Γραμματεία του Τμήματος, μαζί με αιτιο¬ 
λογημένη έκθεση του επιβλέποντος. Για τη χορήγηση 
παράτασης αποφαίνεται η Συνέλευση του Τμήματος, 
λαμβάνοντας υπόψη εισήγηση τηςΤριμελούς Συμβου¬ 
λευτικής Επιτροπής. 

Η μέγιστη χρονική διάρκεια, συμπεριλαμβανομένης 
της ενδεχομένης παράτασης, είναι έξι (6) πλήρη ημερο¬ 
λογιακά έτη από την ημερομηνία ορισμού τηςΤριμελούς 
Συμβουλευτικής Επιτροπής. 

Ο υποψήφιος μπορεί, κατά τη διάρκεια των διδακτο¬ 
ρικών του σπουδών, να ζητήσει με επαρκώς αιτιολογη¬ 
μένη αίτηση του την αναστολή φοίτησης έως και δύο 
(2) έτη συνολικά. Ο χρόνος της αναστολής φοίτησης 
δεν προσμετράται στην προβλεπόμενη μέγιστη χρο¬ 
νική διάρκεια εκπόνησης της διδακτορικής διατριβής. 
Κατά τη διάρκεια της αναστολής φοίτησης, ο υποψήφιος 
δεν επωφελείται των δικαιωμάτων και των παροχών που 
προβλέπονται για τους υποψήφιους διδάκτορες. 

Με την παρέλευση του 6ου (ή 8ου έπειτα από διετή 
αναστολή φοίτησης) ακαδημαϊκού έτους από την πρώτη 
εγγραφή τους, οι υποψήφιοι διδάκτορες υποβάλλουν 
εντός τριών (3) μηνών αιτιολογική έκθεση στην οποία 
εξηγούν τεκμηριωμένα και επαρκώς τους λόγους για 
τους οποίους εκκρεμεί η ολοκλήρωση της διατριβής 
τους. Σε περίπτωση που δεν υποβληθεί αιτιολογική έκ¬ 
θεση εντός της ως άνω προθεσμίας, ο υποψήφιος διδά¬ 
κτορας διαγράφεται χωρίς άλλη προειδοποίηση. 

Η αιτιολογική έκθεση αξιολογείται από την Τριμελή 
Συμβουλευτική Επιτροπή εντός δύο (2) μηνών από την 
κατάθεση της. Εφόσον η αιτιολόγηση απορριφθεί κατά 
πλειοψηφία, γίνεται διαγραφή του υποψήφιου διδάκτο¬ 
ρα χωρίς άλλη προειδοποίηση. Εφόσον η αιτιολόγηση 
γίνει δεκτή, με απόφαση της Συνέλευσης του Τμήματος 
ο υποψήφιος διδάκτορας λαμβάνει διορία έξι (6) μηνών 
από την ημέρα της απόφασης, για να ολοκληρώσει τη 
συγγραφή της διδακτορικής του διατριβής και να την 
καταθέσει προς κρίση. Μετά τη διορία αυτή, εφόσον δεν 
έχει καταθέσει ολοκληρωμένη τη διδακτορική του δια¬ 
τριβή, διαγράφεται χωρίς άλλη προειδοποίηση. 

2. Δικαιώματα και υποχρεώσεις 

- Οι διδακτορικές σπουδές προσφέρονται δωρεάν. 

- Οι υποψήφιοι διδάκτορες υποχρεούνται σε ανανέω¬ 
ση εγγραφής ανά ακαδημαϊκό έτος (άρθρο 45, παρ. 2 του 
ν. 4485/2017). Κατά την ανανέωση της εγγραφής τους, 
οφείλουν επίσης να προσκομίζουν επικαιροποιημένα 
στοιχεία επικοινωνίας (ηλεκτρονική και ταχυδρομική 
διεύθυνση, τηλέφωνα). 

- Οι υποψήφιοι διδάκτορες υποχρεούνται σε ετήσια 
βάση, από 1η Σεπτεμβρίου έως 31η Οκτωβρίου κάθε 
έτους μετά την παρέλευση ενός τουλάχιστον έτους από 
την πρώτη εγγραφή τους, να παρουσιάζουν προφορικά 
και να υποβάλλουν εγγράφως αναλυτικό υπόμνημα προ¬ 
όδου ενώπιον τηςΤριμελούς Συμβουλευτικής Επιτροπής, 
σχετικά με την πρόοδο της διδακτορικής διατριβής τους. 
Σε εξαιρετικές περιπτώσεις, η προφορική ακροαματική 

διαδικασία μπορεί να διεξαχθεί και μέσω τηλεδιάσκεψης. 
Αντίγραφο της έκθεσης προόδου και σχόλια του επιβλέ- 
ποντος και της Τριμελούς Συμβουλευτικής Επιτροπής 
καταχωρίζονται στον ατομικό φάκελο του υποψηφίου 
(άρθρο 40, παρ. 2 του ν. 4485/2017). 

- Οι υποψήφιοι διδάκτορες έχουν μέχρι πέντε (5) πλή¬ 
ρη ακαδημαϊκά έτη από την πρώτη εγγραφή τους, όλα 
τα δικαιώματα και τις παροχές που προβλέπονται και για 
τους φοιτητές του δεύτερου κύκλου σπουδών. Μέχρι 
και πέντε (5) έτη μετά την ολοκλήρωση της διδακτορι- 
κήςτους διατριβής, διατηρούν δικαιώματα πρόσβασης, 
δανεισμού και χρήσης των ηλεκτρονικών υπηρεσιών 
των πανεπιστημιακών βιβλιοθηκών (άρθρο 40, παρ. 3 
του ν. 4485/2017). 

- Οι υποψήφιοι διδάκτορες καλούνται να παρακολου¬ 
θούν ή/και να συμμετέχουν με ανακοινώσεις σε ημερί- 
δες/συνέδρια με γνωστικό αντικείμενο ίδιο ή συναφές 
με το θέμα της διδακτορικής τους διατριβής. Επίσης κα¬ 
λούνται να συμβάλλουν στην αντιμετώπιση των ακαδη¬ 
μαϊκών αναγκών του τμήματος. 

- Με πρόταση της Συνέλευσης του Τμήματος και κοι¬ 
νή απόφαση των Υπουργών Παιδείας και Οικονομικών 
μπορεί να ανατίθεται σε υποψήφιους διδάκτορες η επι¬ 
κουρία Μελών Δ.Ε.Π. σε προπτυχιακό και μεταπτυχιακό 
επίπεδο με ωριαία αντιμισθία που επιβαρύνει τον προ¬ 
ϋπολογισμό του Ιδρύματος (άρθρο 9, παράγραφος 3, 
εδάφιο ε, του ν. 3685/2008). 

- Υποψήφιοι διδάκτορες που εμπίπτουν στο άρθρο 
19, παρ. 4 του ν. 4452/2017 μπορεί να απασχολούνται 
ως ακαδημαϊκοί υπότροφοι, με απόφαση της Συνέλευ¬ 
σης του Τμήματος, με σχέση εργασίας ιδιωτικού δικαίου 
ορισμένου χρόνου για τη διεξαγωγή διδακτικού, ερευ¬ 
νητικού, επιστημονικού ή οργανωτικού έργου καθο¬ 
ριζόμενου με σύμβαση που υπογράφεται μεταξύ του 
ακαδημαϊκού υποτρόφου και του Πρύτανη του Ε.Κ.Π.Α. 
Η προκήρυξη του γνωστικού αντικειμένου γίνεται έπειτα 
από απόφαση της Συνέλευσης του τμήματος. Η διάρκεια 
της σύμβασης καθορίζεται μέχρι ενός (1) ακαδημαϊκού 
έτους κατά περίπτωση, ανάλογα με τις ανάγκες τουΤμή- 
ματος, μπορεί δε να ανανεώνεται ή να παρατείνεται, πλην 
όμως ο συνολικός χρόνος πρόσληψης δεν μπορεί να 
υπερβείτατρία (3) ακαδημαϊκά έτη. Η απασχόληση των 
ανωτέρω μπορεί να είναι πλήρης ή μερική και η κάλυψη 
της αποζημίωσης τους θα γίνεται από υποτροφίες και 
πόρους που θα εξασφαλίζει το τμήμα, χωρίς αύξηση της 
κρατικής επιχορήγησης προς το οικείο Α.Ε.Ι. και σύμφω¬ 
να με τις κείμενες διατάξεις (άρθρο 19 του ν. 4452/2017). 

Άρθρο 7 

Εκπόνηση της διδακτορικής διατριβής 

1. Τροποποίηση θέματος διδακτορικής διατριβής 

Ο υποψήφιος διδάκτορας έχει δικαίωμα να υποβάλει 
άπαξ αίτηση για τροποποίηση του θέματος ή/και ορι¬ 
στικοποίηση του τίτλου της διδακτορικής διατριβής έως 
και τρεις (3) μήνες πριν από την αίτηση για τη δημόσια 
υποστήριξη και την αξιολόγηση της. Μετά από αιτιο¬ 
λογημένη αίτηση του υποψηφίου και με τη σύμφωνη 
γνώμη του επιβλέποντος καθηγητή, η Συνέλευση του 
Τμήματος εγκρίνει την τροποποίηση του θέματος ή/και 


οριστικοποίηση του τίτλου της διατριβής, χωρίς όμως 
να διαφοροποιείται ο συνολικός μέγιστος χρόνος διδα¬ 
κτορικών σπουδών. 

2. Πλήρης αλλαγή θέματος διδακτορικής διατριβής 

Ο υποψήφιος διδάκτορας, εφόσον επιθυμεί πλήρη 

αλλαγή του θέματος της διδακτορικής διατριβής, υπο- 
χρεούται να αιτηθεί τη διαγραφή του και να επανέλθει 
με νέα αίτηση. Η διαδικασία αυτή προβλέπεται άπαξ, το 
αργότερο έως και δύο (2) έτη από την πρώτη εγγραφή. 

3. Οδηγίες συγγραφής διδακτορικής διατριβής 

Οι υποψήφιοι διδάκτορες καλούνται να συντάξουν τη 
διδακτορική τους διατριβή ακολουθώντας τις οδηγίες 
συγγραφής που είναι αναρτημένες στον διαδικτυακό 
τόπο του Τμή ματος. 

4. Γλώσσα συγγραφής διδακτορικής διατριβής 

Η διδακτορική διατριβή συντάσσεται στη γαλλική ή 
στην ελληνική γλώσσα, σύμφωνα με την απόφαση της 
Συνέλευσης του τμήματος, η οποία λαμβάνει υπόψη τη 
γλώσσα συγγραφής που έχει προτείνει ο υποψήφιος δι¬ 
δάκτορας στην αίτησή του (άρθρο 38, παρ. 2 και 3 του 
ν. 4485/2017). Υπάρχει δυνατότητα αλλαγής της γλώσ¬ 
σας συγγραφής έπειτα από αιτιολογημένη αίτηση του 
υποψηφίου και με τη σύμφωνη γνώμη του επιβλέποντος 
καθηγητή καιτων μελώντηςΤριμελούςΣυμβουλευτικής 
Επιτροπής. 

Άρθρο 8 

Κρίση διδακτορικής διατριβής 

1. Αίτηση υποστήριξης και αξιολόγησης 

Μετά την ολοκλήρωση της συγγραφής της διδακτο¬ 
ρικής διατριβής, η Τριμελής Συμβουλευτική Επιτροπή 
δέχεται ή απορρίπτει αίτηση του υποψηφίου για τη δη¬ 
μόσια υποστήριξη και την αξιολόγησή της. 

Αν ηΤριμελήςΣυμβουλευτική Επιτροπή αποδεχτεί την 
αίτηση του υποψηφίου, συντάσσει, σε διάστημα τεσ¬ 
σάρων (4) μηνών το αργότερο από την παραλαβή της 
διατριβής, αναλυτική εισηγητική έκθεση και την υποβάλ¬ 
λει στη Συνέλευση του Τμήματος ζητώντας τον ορισμό 
Επταμελούς Εξεταστικής Επιτροπής (άρθρο 41, παρ. 1 
του ν. 4485/2017). 

Αν η Τριμελής Συμβουλευτική Επιτροπή δεν αποδεχτεί 
την αίτηση του υποψηφίου, επιστρέφει τη διατριβή στον 
υποψήφιο με συγκεκριμένες παρατηρήσεις για βελτίωση 
και θέτει προθεσμία υποβολής της διατριβής με διορθώ¬ 
σεις όχι μεγαλύτερη των έξι (6) μηνών. Σε περίπτωση που 
εκ νέου ηΤριμελήςΣυμβουλευτική Επιτροπή απορρίψει 
την αίτηση του υποψηφίου για δημόσια υποστήριξη και 
αξιολόγηση της διατριβής, η Συνέλευση του Τμήματος 
διαγράφει τον υποψήφιο διδάκτορα. Διαγραφή με από¬ 
φαση της Συνέλευσης προβλέπεται και στην περίπτωση 
που ο υποψήφιος διδάκτορας δεν υποβάλει εμπρόθεσμα 
τη διορθωμένη εκδοχή της διατριβής. 

2. Ορισμός της Επταμελούς Εξεταστικής Επιτροπής 

Η Συνέλευση του τμήματος ορίζει Επταμελή Εξεταστι¬ 
κή Επιτροπή για την κρίση της διδακτορικής διατριβής 
(άρθρο 41 του ν. 4485/2017). 

Στην Επταμελή Εξεταστική Επιτροπή μετέχουν τα μέλη 
τηςΤριμελούς Συμβουλευτικής Επιτροπής, εκτός από 
τα αφυπηρετήσαντα μέλη αυτής, τα οποία με απόφαση 

τηςΣυνέλευσηςτουΤμήματοςαντικαθίστανται από ισά¬ 
ριθμα μέλη που πληρούν τα κριτήρια του δεύτερου και 
τρίτου εδαφίου της παραγράφου 2 του άρθρου 39 του 
ν. 4485/2017, καθώς και τέσσερα (4) επιπλέον μέλη, που 
πληρούν τα κριτήρια του δεύτερου εδαφίου της παρα¬ 
γράφου 2 του άρθρου 39 του ν. 4485/2017. Συγκεκριμέ¬ 
να, τα μέλη της Επταμελούς Εξεταστικής Επιτροπής είναι: 
μέλη Δ.Ε.Π. Α' βαθμίδας, Αναπληρωτή και Επίκουρου 
από το Εθνικό και Καποδιστριακό Πανεπιστήμιο Αθηνών 
ή άλλο Α.Ε.Ι. ή καθηγητές αναγνωρισμένων ως ομοτα- 
γών ιδρυμάτων της αλλοδαπής, οι οποίοι είναι κάτοχοι 
διδακτορικού διπλώματος, ή ερευνητές των βαθμιδών 
Α', Β' ή Γ' από ερευνητικά κέντρα του άρθρου 13Α του 
ν. 4310/2014, συμπεριλαμβανομένων των ερευνητικών 
κέντρων της Ακαδημίας Αθηνών ή από αναγνωρισμένα 
ερευνητικά κέντρα της αλλοδαπής και έχουν το ίδιο ή 
συναφές γνωστικό αντικείμενο με την υπό εκπόνηση 
διδακτορική διατριβή. Στην Τριμελή Συμβουλευτική 
Επιτροπή μετέχει υποχρεωτικά τουλάχιστον ένα (1) μέ¬ 
λος Δ.Ε.Π. από τις τρεις πρώτες βαθμίδες του Τμήματος 
Γαλλικής Γλώσσας και Φιλολογίας (άρθρο 39, παρ. 2 του 
ν. 4485/2017). 

Τα αφυπηρετήσαντα μέλη τηςΤριμελούς Συμβουλευ¬ 
τικής Επιτροπής, που αντικαταστάθηκαν, μπορούν να πα- 
ρίστανται στη συνεδρίαση της Επταμελούς Εξεταστικής 
Επιτροπής χωρίς δικαίωμα ψήφου (άρθρα 39 και 41 του 
ν. 4485/2017) η αρχική δε σύνθεση της ΣΕ μνημονεύεται 
στη διατριβή (βλ. παρακάτω). 

Ο ορισμός της Επταμελούς Εξεταστικής Επιτροπής γί¬ 
νεται εντός προθεσμίας τριών (3) μηνών από την κατά¬ 
θεση της αναλυτικής εισηγητικής έκθεσης τηςΤριμελούς 
Συμβουλευτικής Επιτροπής. Μετά τη συγκρότηση της 
Επταμελούς Εξεταστικής Επιτροπής, η εισηγητική έκθε¬ 
ση κοινοποιείται στα μέλη της, καθώς και στον υποψήφιο 
διδάκτορα. Ο υποψήφιος υποχρεούται να αποστείλει σε 
όλα τα μέλη της Επταμελούς Εξεταστικής Επιτροπής ένα 
(1) αντίτυπο της διδακτορικής διατριβής, σε ηλεκτρο¬ 
νική ή/και έντυπη μορφή, καθώς και να καταθέσει στη 
Γραμματεία του Τμήματος ένα (1) ακόμη αντίτυπο σε 
ηλεκτρονική ή/και έντυπη μορφή. Θα πρέπει, επίσης, να 
υποβάλει υπεύθυνη δήλωση ότι η διδακτορική διατριβή 
δεν είναι προϊόν λογοκλοπής.Τέλος, ανεξάρτητα από τη 
γλώσσα συγγραφής της διδακτορικής διατριβής, ο υπο¬ 
ψήφιος θα πρέπει να καταθέσει περίληψη στην ελληνική, 
τη γαλλική και την αγγλική γλώσσα. 

Στο εσώφυλλο κάθε κατατιθέμενης διδακτορικής δια¬ 
τριβής πρέπει να αναφέρεται η σύνθεση τηςΤριμελούς 
Συμβουλευτικής Επιτροπής καθώς και της Επταμελούς 
Εξεταστικής Επιτροπής. Σε περίπτωση αφυπηρέτησης 
του επιβλέποντος ή μελών τηςΤριμελούς Συμβουλευτι¬ 
κής Επιτροπής, πρέπει να αναγράφεται η αρχική σύνθεση 
τηςΤριμελούς πριν από την αντικατάσταση τους και στη 
συνέχεια να αναφέρεται η αντικατάσταση του επιβλέ- 
ποντος ή των μελών τηςΤριμελούς καθώς και η πλήρης 
σύνθεση της Επταμελούς Εξεταστικής Επιτροπής. 

3. Δημόσια υποστήριξη 

Η ημερομηνία της δημόσιας υποστήριξης ορίζεται από 
τον επιβλέποντα σε συνεργασία με τον υποψήφιο διδά¬ 
κτορα και τα υπόλοιπα μέλη της Επταμελούς Εξεταστικής 


Επιτροπής εντός προθεσμίας τεσσάρων (4) μηνών από 
την ημερομηνία συγκρότησης της Επταμελούς Εξεταστι¬ 
κής Επιτροπής. Με ευθύνη του επιβλέποντος ενημερώ¬ 
νεται για την ημερομηνία η Γραμματεία του Τμήματος, 
η οποία διεκπεραιώνει την ενημέρωση των μελών της 
Επταμελούς και την κοινοποίηση της ημερομηνίας στην 
πανεπιστημιακή κοινότητα με ανάρτηση στον διαδικτυα¬ 
κό τόπο τουΤμήματοςτουλάχιστον δεκαπέντε (15) ημέ¬ 
ρες πριν από τη διεξαγωγή της υποστήριξης. 

Η διαδικασία της δημόσιας υποστήριξης προϋποθέ¬ 
τει τη φυσική παρουσία των τεσσάρων (4) τουλάχιστον 
μελών της Επταμελούς Εξεταστικής Επιτροπής, ενώ τα 
λοιπά μέλη μπορούν να συμμετέχουν και μέσω τηλεδιά¬ 
σκεψης (άρθρο 41, παρ. 3 του ν. 4485/2017). 

Κατά τη δημόσια υποστήριξη, ο υποψήφιος παρουσι¬ 
άζει ενώπιον της Επταμελούς Εξεταστικής Επιτροπής, σε 
διάστημα 20-30 περίπου λεπτών, τα βασικά σημεία της 
διατριβής του (στόχους, μεθοδολογία, αποτελέσματα) 
και στη συνέχεια δέχεται ερωτήσεις από την Επιτροπή επί 
του περιεχομένου της διατριβής, καθώς και επί του επι¬ 
στημονικού πεδίου στο οποίο εκπονήθηκε η διατριβή. 

Στη συνέχεια, η Επταμελής Εξεταστική Επιτροπή συνε¬ 
δριάζει χωρίς την παρουσία τρίτων, κρίνει την εργασία 
ως προς την ποιότητα, την πληρότητα, την πρωτότυπη 
σκέψη και τη συμβολή της στην επιστήμη και με βάση 
αυτά τα κριτήρια την εγκρίνει με πλειοψηφία τουλάχι¬ 
στον πέντε (5) μελών (άρθρο 41, παρ. 3 του ν. 4485/2017) 
και αξιολογεί τη διδακτορική διατριβή με τους βαθμούς 
ΚΑΛΩΣ, ΛΙΑΝ ΚΑΛΩΣ ή ΑΡΙΣΤΑ. Για την απόφαση της η 
Επιτροπή συντάσσει Πρακτικό Αξιολόγησης. 

Σε εξαιρετικές περιπτώσεις, εφόσον υπάρχει ομόφω¬ 
νη απόφαση της Επταμελούς Εξεταστικής Επιτροπής, 
προτείνεται η απονομή του τίτλου του διδάκτορα με τη 
μνεία «μετ' επαίνου». Σε αυτή την περίπτωση, μαζί με 
τον Διδακτορικό Τίτλο, χορηγείται στον διδάκτορα ξε¬ 
χωριστή βεβαίωση όπου αναγράφεται η συγκεκριμένη 
απόφαση της Επταμελούς. 

Σε περίπτωση κατά την οποία το Πρακτικό Αξιολόγη¬ 
σης φέρει υπογραφές τεσσάρων μελών της Επταμελούς 
Εξεταστικής Επιτροπής, και πέμπτο μέλος έχει υπογράψει 
την Εισηγητική Έκθεση, ο τίτλος θεωρείται ότι έχει χο¬ 
ρηγηθεί εγκύρως (άρθρο 39, παρ. 18 του ν. 4186/2013). 

4. Διορθώσεις/αλλαγές μετά την υποστήριξη 

Σε περίπτωση που η Επταμελής Εξεταστική Επιτροπή 
κρίνει ότι η διατριβή χρήζει διορθώσεων και αλλαγών, 
γίνεται σχετική αναφορά στο Πρακτικό Αξιολόγησης. 
Επίσης στο Πρακτικό Αξιολόγησης αναγράφεται και η 
προθεσμία υποβολής της διατριβής με τις διορθώσεις. Η 
προθεσμία αυτή δεν μπορεί να είναι μικρότερη του ενός 
(1) μηνός, αλλά ούτε και μεγαλύτερη των τριών (3) μη¬ 
νών. Η διορθωμένη διατριβή κατατίθεται σε ηλεκτρονική 
ή/και σε έντυπη μορφή στα μέλη της Επταμελούς Εξε¬ 
ταστικής Επιτροπής και στη Γραμματεία του Τμήματος. 

Αφού ο υποψήφιος καταθέσει τη διορθωμένη διδα¬ 
κτορική διατριβή στην Επταμελή Εξεταστική Επιτροπή 
και στη Γραμματεία του Τμήματος, εντός προθεσμίας 
τριών (3) μηνών, τα μέλη της Επταμελούς Εξεταστικής 
Επιτροπής καταθέτουν στη Γραμματεία βεβαίωση ότι ο 
υποψήφιος έχει προβεί στις απαιτούμενες διορθώσεις 

και αλλαγές. Εφόσον τουλάχιστον 5 μέλη από τα 7 της 
Επταμελούς Εξεταστικής Επιτροπής αποδέχονται ότι ο 
υποψήφιος προέβη στις απαιτούμενες διορθώσεις, ο 
υποψήφιος μπορεί να καταθέσει αίτηση για αναγόρευση 
σε Διδάκτορα. Σε περίπτωση που τουλάχιστον 5 μέλη 
από τα 7 της Επταμελούς Εξεταστικής Επιτροπής δεν 
αποδέχονται ότι ο υποψήφιος προέβη στις απαιτούμενες 
διορθώσεις, η διδακτορική διατριβή απορρίπτεται και ο 
υποψήφιος διαγράφεται. 

Άρθρο 9 

Αναγόρευση-Καθομολόγηση Διδακτόρων 
Προκειμένου να του χορηγηθεί η αναγκαία αίτηση για 
την ορκωμοσία, ο υποψήφιος διδάκτορας υποχρεούται 
να έχει καταθέσει από ένα (1) αντίτυπο της διδακτορικής 
διατριβής στην τελική διορθωμένη εκδοχή της: 

α) στη Βιβλιοθήκη του Τμήματος ή της Φιλοσοφικής 
Σχολής, ώστε να είναι δυνατή η πρόσβαση στη διατριβή 
είτε επιτόπου είτε μέσω δανεισμού, 
β) στο Εθνικό ΚέντροΤεκμηρίωσηςπου, σύμφωνα με 
το άρθρο 70 του ν. 1566/1985, είναι ο υπεύθυνος φορέας 
για τη δημιουργία και την τήρηση του Εθνικού Αρχείου 
των Διδακτορικών Διατριβών, 
καθώς καινά αναρτήσει το κείμενο της διδακτορικής 
διατριβής σε ψηφιακή μορφή: 

α) στο Ψηφιακό αποθετήριο ΠΕΡΓΑΜΟΣ, το οποίο απο¬ 
τελείτο ιδρυματικό αποθετήριο του Εθνικού και Καποδι- 
στριακού Πανεπιστημίου Αθηνών (απόφαση Συγκλήτου 
29/11/2016), 

β) στο ηλεκτρονικό Σύστημα Διαχείρισης και Ηλεκτρο¬ 
νικής Κατάθεσης του Εθνικού Κέντρου Τεκμηρίωσης. 

Σε συνεδρίαση της Συνέλευσης του Τμήματος και πα¬ 
ρουσία του υποψηφίου, πραγματοποιείται η καθομολό¬ 
γηση και η αναγόρευση του σε Διδάκτορα του Τμήμα¬ 
τος Γαλλικής Γλώσσας και Φιλολογίας της Φιλοσοφικής 
Σχολής του Εθνικού και Καποδιστριακού Πανεπιστημίου 
Αθηνών, καθώς και η απονομή του Διδακτορικού Διπλώ¬ 
ματος. 

Η διαδικασία καθομολόγησης διδακτόρων γίνεται δύο 
φορές κατά ακαδημαϊκό έτος, εκτός αν συντρέξουν ει¬ 
δικοί λόγοι. 

Άρθρο 10 

Πνευματικά δικαιώματα 

Ο συγγραφέας της διδακτορικής διατριβής είναι ο 
δικαιούχος του περιουσιακού και ηθικού δικαιώματος 
πνευματικής ιδιοκτησίας του περιεχομένου της διατρι¬ 
βής του, σύμφωνα με τον ν. 2121/1993, όπως ισχύει. 

Σε περίπτωση που η διδακτορική διατριβή εντάσσεται 
στο πλαίσιο ερευνητικού προγράμματος που διεξάγεται 
από ερευνητική ομάδα, τα δικαιώματα διανοητικής ή/ 
και βιομηχανικής ιδιοκτησίας που ενδεχομένως προ¬ 
κόψουν από τα αποτελέσματα της έρευνας της διδα¬ 
κτορικής διατριβής ανήκουν τόσο στον διδάκτορα όσο 
και στον επιβλέποντα καθηγητή ή σε άλλους ερευνητές 
που μετέχουν στην ερευνητική ομάδα, σύμφωνα με την 
ισχύουσα νομοθεσία. 


Άρθρο 11 

Διαγραφή υποψήφιων διδακτόρων 

Η Συνέλευση του Τμήματος δύναται να αποφασίσει, 
έπειτα από εισήγηση κατά πλειοψηφία της Τριμελούς 
Συμβουλευτικής Επιτροπής και κατά περίπτωση, τη δι¬ 
αγραφή υποψήφιων διδακτόρων στις εξής περιπτώσεις: 

- εάν δεν ανανεώσουν την ετήσια εγγραφή τους, 

- εάν η πρόοδος τους κρίνεται ανεπαρκής ή στάσιμη, 

- εάν έχουν αναιτιολόγητα διακόψει το έργο της εκπό¬ 
νησης της διατριβής, 

- εάν δεν υποβάλλουν ετήσια αναλυτικά υπομνήματα 
σχετικά με την πρόοδο της διατριβής τους, 

- εάν υπερβούν τη μέγιστη χρονική διάρκεια εκπόνη¬ 
σης διδακτορικής διατριβής, όπως ορίζεται στον παρό¬ 
ντα Κανονισμό, 

- εάν έχουν υποπέσει σε παράπτωμα που εμπίπτει στο 
δίκαιο περί πνευματικής ιδιοκτησίας (βλ. ν. 2121/1993), 

- αυτοδίκαια κατόπιν αιτήσεωςτων ιδίων. 

Μετά τη διαγραφή του υποψήφιου διδάκτορα, το θέμα 
που είχε αναλάβει αποδεσμεύεται. 

Άρθρο 12 

Εκπόνηση διδακτορικής διατριβής με 

συνεπίβλεψη 

Το Τμήμα Γαλλικής Γλώσσας και Φιλολογίας του 
Ε.Κ.Π.Α. μπορεί να συνεργάζεται με ερευνητικά κέντρα 
της ημεδαπής για την εκπόνηση διδακτορικής διατριβής 
με συνεπίβλεψη, εφόσον πληρούνται οι προϋποθέσεις 
που προβλέπει το άρθρο 43, παρ. 3 του ν. 4485/2017. 

ΤαΤμήματα Α.Ε.Ι. συνεργάζονται με ερευνητικά κέντρα 
του άρθρου 13Α του ν. 4310/2014, συμπεριλαμβανομέ¬ 
νων των ερευνητικών κέντρων της Ακαδημίας Αθηνών, 
για την εκπόνηση διδακτορικών διατριβών με συνεπί¬ 
βλεψη. Στην περίπτωση αυτή, τη διοικητική ευθύνη της 
εκπόνησης της διδακτορικής διατριβής αναλαμβάνει 
ένα από τα συνεργαζόμενα Ιδρύματα, ορίζεται ένας επι- 
βλέπων από κάθε συνεργαζόμενο Ίδρυμα/φορέα και η 
εκπόνηση της διατριβής διαρκεί τουλάχιστον τρία (3) 
έτη από τον ορισμό των επιβλεπόντων μελών Δ.Ε.Π./ 
ερευνητών.Τα σχετικά με τη διαδικασία εκπόνησηςτης 
διατριβής, από την επιλογή του υποψήφιου διδάκτορα 
έως και την απονομή του διδακτορικού τίτλου, καθώς και 
η χορήγηση ενιαίου ή χωριστού τίτλου σε περίπτωση συ¬ 
νεργασίας μεταξύ Ιδρυμάτων, προβλέπονται στο Ειδικό 
Πρωτόκολλο Συνεργασίας (Ε.Π.Σ.) που καταρτίζεται από 
τα συνεργαζόμενα Τμήματα/φορείς και εγκρίνεται από 
την οικεία Σύγκλητο και τα συλλογικά όργανα διοίκησης 
των Ερευνητικών Κέντρων. 

Με απόφαση του Υπουργού Παιδείας, Έρευνας και 
Θρησκευμάτων, που δη μοσιεύεται στην Εφημερίδα της 
Κυβερνήσεως, καθορίζεται κάθε θέμα σχετικό με την 
εκπόνηση διδακτορικών διατριβών με συνεπίβλεψη με 
αναγνωρισμένα ως ομοταγή Ιδρύματα ή ερευνητικά κέ¬ 
ντρα της αλλοδαπής (άρθρο 43, παρ. 3 του ν. 4485/2017). 

Άρθρο 13 

Αφαίρεση τίτλου 

ΔιδακτορικόςΤίτλος που χορηγήθηκε είναι δυνατόν να 
ανακληθεί σε περίπτωση που αποδειχθεί εκ των υστέ- 

ρων ότι ο κάτοχος του: α) ως υποψήφιος διδάκτορας δεν 
πληρούσε τις προϋποθέσεις για εκπόνηση διδακτορικής 
διατριβής ή β) το σύνολο ή μέρος της διδακτορικής του 
διατριβής αποτελεί προϊόν λογοκλοπής. 

Η αφαίρεση του τίτλου γίνεται μετά από επαρκώς 
τεκμηριωμένη απόφαση τηςΣυνέλευσηςτουΤμήματος. 

Άρθρο 14 

Απονομή τίτλου Επίτιμου Διδάκτορα 

Το Τμήμα Γαλλικής Γλώσσας και Φιλολογίας έχει τη 
δυνατότητα να προτείνει την απονομή του τίτλου του 
Επίτιμου Διδάκτορα σε επιστήμονες ή σε προσωπικό¬ 
τητες των γραμμάτων και των τεχνών με διακεκριμένο 
έργο σε ένα από τα επιστημονικά πεδία που θεραπεύει 
το Τμήμα. 

Η πρόταση κατατίθεται στη Συνέλευση του Τμήματος 
από μέλη Δ.Ε.Π.τουΤμήματος. Η απόφαση της Συνέλευ¬ 
σης είναι θετική, αν η πρόταση ψηφισθεί από τα δύο 
τρίτα των μελών Δ.Ε.Π. του Τμήματος. 


Ο απονεμηθείς τίτλος του Επίτιμου Διδάκτορα μπορεί, 
εφόσον συντρέχουν ουσιαστικοί λόγοι, να ανακληθεί με 
απόφαση της Συνέλευσης, πάλι με πλειοψηφία δύο τρίτων. 

Άρθρο 15 

Μεταβατικές διατάξεις 

Οι διατάξειςτου ν. 4485/2017 και του παρόντος Κανο¬ 
νισμού Διδακτορικών Σπουδών εφαρμόζονται και για 
τους υποψήφιους διδάκτορες που έχουν γίνει δεκτοί πριν 
από την έναρξη ισχύος τους, εφόσον δεν έχει οριστεί, 
κατά την έναρξη της ισχύος τους, η Επταμελής Εξετα¬ 
στική Επιτροπή για την κρίση της διδακτορικής τους 
διατριβής (άρθρο 85, παρ. 5 του ν. 4485/2017). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρύτανης 

ΜΕΛΕΤΙΟΣ-ΑΘΑΝΑΣΙΟΣ ΔΗΜΟΠΟΥΛΟΣ 

=Τ 

ΕΘΝΙΚΟ ΤΥΠΟΓΡΑΦΕΙΟ 


Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής 
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλο¬ 
φορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των 
εκτυπωτικών αναγκών του δημοσίου (ν. 3469/2006, ΦΕΚ Α' 131). 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΙ^Γ την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία 
αρκεί η συμπλήρωση των αναγκαίων στοιχείων σε ειδική φόρμα. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε 
με ετήσια συνδρομή μέσω του Τμήματος Συνδρομητών. Το κόστος ενός ασπρόμαυρου ΦΕΚ 
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ¬ 
σαυξάνεται κατά 0,20 €.Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά 
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €. Το τεύχος Α.Σ.Ε.Π. 
διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν60πΐ3$ΐ6ΐ < .6ΐ@θτ.9 >< με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης. 

• Πληροφορίες, σχετικά με την αποστολή/κατάθεση εγγράφων προς δημοσίευση, 
με την πώληση των τευχών και με τους ισχΰοντες τιμοκαταλόγους για όλες τις υπη¬ 
ρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι: 
νννννν.θΐ.ςμ/ Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συν¬ 
δρομητές. Επίσης μέσω της ιστοσελίδας μας δίδονται πληροφορίες σχετικά με την 
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). 
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν 
τις προϋποθέσεις δημοσίευσης. 


2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημο¬ 
σίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα¬ 
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 -ί3χ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 

Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θ 1 . 91 · 

Πληροφορίες σχετικά με την λειτουργία 
της ιστοσελίδας: Η6ΐράβ$Κ.6ΐ@6ΐ.9·' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ννεΐ3ΐπ35ΐ6Γ.6ΐ@6ΐ.9·' 

Πληροφορίες για γενικό πρωτόκολλο 
και αλληλογραφία: 9ΐ'3ππτΐ3ΐθί3@θ1.9*' 






















